Az Oktatási és Szociális Bizottság 12 igen szavazattal, tartózkodás és ellenszavazat nélkül az alábbi határozatot hozta:

**495/2015. (XII.09.) OSzB. sz. határozat**

Az Oktatási és Szociális Bizottság az Aranyhíd Nevelési- Oktatási Integrációs Központ gyógytornai ellátásának problémáival kapcsolatos szóbeli tájékoztatást tudomásul veszi. A Bizottság egyetért azzal, hogy 2016. január 1. napjától az Aranyhíd Nevelési- Oktatási Integrációs Központ 7 fő tanulójának heti 1 órás gyógytornai fejlesztése az Önkormányzat koordinálásában kerüljön megszervezésre. A Bizottság javasolja, hogy a fejlesztés 2016. évre vonatkozó, kb. 1 millió Ft összegű költsége az Oktatási kiadások „SNI-s gyermekek szakszolgálati ellátása” tételsorán kerüljön tervezésre.

**Felelősök:** Rettegi Attila, a Bizottság elnöke

/A végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2016. február 29.